जयनगर–बर्दीबास रेल

जयनगर–बर्दीबास रेलवे भारत–नेपाल अंतर्देशीय रेल सेवा है। यह रेल सेवा वर्तमान में भारतीय नगर जयनगर को सीमा पार नेपाल में स्थित इनर्वा से जोड़ती है, जहां से होते हुए यह कुर्था नामक स्टेशन तक जाती है। रेल्वे लाईन को बढ़ा कर बर्दीबास तक पहुंचाने के प्रयास में काम चल रहा है। नेपाल में वर्तमान में यही एक मात्र लाइन है जो संचालन में है।

खण्ड
इस रेल्वे लाईन को तीन खण्डो में विभक्त कर काम चल रहा है जिसकी कुल लंबाई 68.7 किमी है।

जयनगर–कुर्था खण्ड
8.77 बिलियन नेपाली रुपए की लागत में भारत सरकार के सहयोग से जयनगर–कुर्था खण्ड रेल्वे लाइन का निर्माण किया गया।  इस खण्ड की लंबाई ३५ किमी है और इस खण्ड पर ७ स्टेशन हैं। जयनगर रेल्वे स्टेशन भारत में स्थित है जहां से नेपाल–भारत सीमा ३ किमी की दूरी पर स्थित है। सीमा से कुछ दूरी पर नेपाल में स्थित है इनर्वा रेल्वे स्टेशन। इनर्वा रेल्वे स्टेशन इस खण्ड पर नेपाल में स्थित पहला रेल्वे स्टेशन है।

जयनगर से कुर्था के बीच ५ स्टेशन स्थित हैं:
जयनगर (भारत)
इनर्वा
खजुरी (हाल्ट)
बैदेही
परबाहा
जनकपुर
कुर्था

कुर्था–बीजलपुरा खण्ड
कुर्था–बीजलपुरा खण्ड की लंबाई १७ किमी है जो बनकर तैयार है। किंतु संचालन में अभी नहीं है।

कुर्था–बीजलपुरा खण्ड के बीच के स्टेशन:
कुर्था
खुट्टा पिपराढी
लोहरपट्टी
सिंग्याही
भंगाहा
बीजलपुरा

बीजलपुरा–बर्दीबास खण्ड
बीजलपुरा–बर्दीबास खण्ड पर अभी काम चालू नहीं हुआ है। इस परियोजना के लिए अब तक भूमि अधिग्रहण का काम पूरा नहीं हुआ है। इस खण्ड पर काम तभी चालू होंगे जब नेपाल सरकार भूमि अधिग्रहण का काम संपन्न कर परियोजना को सौंप देगी।

इतिहास 

नेपाल की दूसरी रेल्वे लाईन का निर्माण १९३७ में संपन्न हुआ था जो छोटी लाइन थी। जिसकी चौड़ाई  थी। इस लाइन का नाम नेपाल जनकपुर जयनगर रेल्वे (NJJR) था। इसका निर्माण अंग्रेजों ने करवाया था जिसका उद्देश्य था जनकपुर के घने जंगलों से टिंबर की लकड़ी आयत करना। 
 जब सारे टिंबर खत्म हो गए तो इस स्टेशन को यात्रियों के लिए खोल दिया गया। जनकपुर हिंदुओं के आस्था का एक केंद्र है इसलिए भारत से लोग इस रेल के द्वारा जनकपुर आगमन करने लगे और जनकपुर क्षेत्र में रहने वाले नेपाली नागरिक इस रेल के द्वारा भारत में नौकरी हेतु जाने लगे। इस लाइन पर रेल सेवा २०१४ तक निरंतर सुचारू रही। २०१४ में रेल सेवा तब बंद कर दी गई जब नेपाल सरकार ने भारतीय सहयोग से इसे बढ़ाने का निश्चय किया। 

बड़ी रेल्वे लाईन  के बिछाव का काम २०१४ में तब शुरू हुआ जब नेपाली कांग्रेस के उच्च नेता और पूर्व में उप प्रधानमंत्री रह चुके नेता विमलेंद्र निधि कोइराला कैबिनेट में  भौतिक पूर्वाधार तथा यातायात मन्त्रालय के मंत्री थें।  

२०२२ के ०२ अप्रैल को जयनगर–बर्दीबास रेल्वे लाईन के जयनगर–कुर्था खण्ड पर रेल्वे सेवा को सुचारू कर दिया गया। ०२ अप्रैल को भारतीय प्रधानमंत्री नरेंद्र मोदी और उनके समकक्षी नेपाल के प्रधानमंत्री शेर बहादुर देउबा ने दिल्ली से वीडियो कॉन्फ्रेंस के जरिए हरी झंडी दिखाते हुए इस सेवा का उद्घाटन किया। ०३ अप्रैल से यह सेवा साधारण जनता के लिए सुचारू कर दिया गया।
  नेपाल रेल्वे के जेनरल मैनेजर निरंजन झा के अनुसार इस रेल से एक बार में १३५० यात्री यात्रा कर सकते हैं।

स्त्रोत 

 भारत–नेपाल रेल सेवा
 भारत में रेल सेवा
 नेपाल में रेल सेवा
 अंतराष्ट्रीय रेल सेवा